10 घायल; मरने वाले सीनियर सिटिजंस, अधिकारी बोले- बढ़ सकता है आंकड़ा
Canada Manitoba Road Accident Update; 15 killed, 10 injured.  कनाडा के मैनिटोबा में कारबेरी शहर के पास एक ट्रक और बस के बीच टक्कर हो गई। जिसमें 15 लोगों की मौत हो गई जबकि 10 घायल हैं। बस में सीनियर सिटिजन्स सवार थे।
कनाडा के मैनिटोबा में कारबेरी शहर के पास एक ट्रक और बस के बीच टक्कर हो गई। जिसमें 15 लोगों की मौत हो गई जबकि 10 घायल हैं। बस में सीनियर सिटिजन्स सवार थे।
कनाडा स्थित CBC न्यूज ने आरसीएमपी मैनिटोबा कमांडिंग ऑफिसर असिस्टेंट कमिश्नर रॉब हिल के हवाले से यह जानकारी दी।
हादसे से जुड़ी 3 तस्वीरें...
अधिकारी ने कहा- मरने वालों की संख्या बढ़ सकती है
अधिकारी के मुताबिक, बस में 25 लोग सवार थे जिनमें से अधिकांश सीनियर सिटिजन्स थे। हादसा कारबेरी के उत्तर में ट्रांस-कनाडा हाईवे पर हुआ। बस पश्चिमी मनिटोबा शहर दाउफिन से जा रही थी।
रॉब हिल ने कहा कि 10 घायलों को अस्पताल ले जाया गया है। हालांकि, उन्होंने बताया कि मरने वालों की संख्या बढ़ सकती है। हिल ने कहा, दुख की बात है कि मैनिटोबा और पूरे कनाडा में यह दिन त्रासदी और दुख के रूप में याद किया जाएगा।
आप जिससे प्यार करते हैं वह आज रात घर नहीं आएगा
एक्सीडेंट के बाद हिल एक प्रेस कांफ्रेंस कर रहे थे। उन्होंने कहा, दाउफिन में बहुत से लोग अपने घरवालों का वापस लौटने का इंतजार कर रहे हैं। मैं कल्पना नहीं कर सकता कि यह जानना कितना मुश्किल है कि जिस व्यक्ति से आप सबसे ज्यादा प्यार करते हैं वह आज रात घर आएगा या नहीं। मुझे खेद है कि हम आपको निश्चित उत्तर नहीं दे सकते हैं।
रिपोर्ट में कहा गया है कि घटना स्थल पर एक अधिकारी रॉब लैसन को भेजा गया है। लैसन ने कहा कि शुरुआती जांच में पता चला है कि सीनियर्स को ले जा रही बस हाईवे 5 पर साउथ की ओर जा रही थी और ट्रांस-कनाडा हाईवे के पूर्व की ओर जाने वाली लेन को पार कर रही थी, तभी यह ट्रक से टकरा गई।
कनाडा के PM जस्टिन ट्रूडो ने दुख जताया
कनाडा के प्रधानमंत्री जस्टिन ट्रूडो ने हादसे में अपनों को खोने वालों के प्रति संवेदना व्यक्त की है। अपने आधिकारिक ट्विटर हैंडल पर उन्होंने कहा, कारबेरी, मैनिटोबा से आने वाली खबर काफी दुखद है। मैं उन लोगों के प्रति गहरी संवेदना व्यक्त कर रहा हूं जिन्होंने आज अपने प्रियजनों को खो दिया है लेकिन हम सब आपके साथ हैं।
यह खबर भी पढ़ें...
लंदन में हैदराबाद की छात्रा की चाकू मारकर हत्या:ब्राजील का शख्स गिरफ्तार
लंदन में हैदराबाद की एक छात्रा की उसके फ्लैटमेट ने चाकू मारकर हत्या कर दी। 27 साल की कोंथम तेजस्विनी रेड्डी लंदन के वेम्बली में अपने दोस्तों के साथ रहती थीं। 6 दिन पहले ब्राजील का एक शख्स उनके फ्लैट में रहने के लिए आया था। पढ़ें पूरी खबर...